Кѷрїллъ и Мєѳодїи

Кѷрїллъ · ()· ижє въ мироу Кѡнстантїнъ (грьчьскꙑ: Κωνσταντῖνος) бѣ · ꙁъваннꙑи Фїлософъ · рождєнъ мѫжь ѥстъ 827 и оумьрєтъ Римѣ 869 лѣта · и Мєѳодїи · · ижє въ мироу Михаилъ бѣ · рождєнъ мѫжь ѥстъ 815 и оумрєтъ Моравїи 885 лѣта · братра иꙁъ Солоуни бꙑстє · ꙗжє сътворила кънижьнъ словѣньскъ ѩꙁꙑкъ и аꙁъбоукꙑ ѥгожє дѣлꙗ и прѣложила словѣномъ хс҃тїаньскꙑѩ цр҃къвьнꙑѩ кънигꙑ бѣашєтє

Братра ꙗко ст҃а ꙁападьнѣ и въсточьнѣ хс҃тїаньствоу авлꙗѥтє сѧ  ⁙ Словѣньскъ жє странъ црькви ⁖ оучитєлѥма словѣнъ ⁖ рєкѫтъ ꙗ ⁙ Оучєнꙑѩ людиѥ обꙑчаѥмь напрьва Кѷрїллово имѧ кънигахъ пишѫтъ · Мєѳодїино жє имѧ навътора · нъ цркъвьнꙑѩ людиѥ обратъно кънигахъ пишѫтъ и бг҃оуслоужєнии поминаѭтъ · Мєѳодїꙗ бо цр҃къвьнъ санъ вꙑшѣ бѣ

 Житиѥ ст҃оую Кѷрїлла и Мєѳодїꙗ 
Кѡнстантїнь и Михаиль отьць Львъ бѣ · ижє дроунгарїи при стратиꙃѣ ѳємꙑ Солоуньскꙑѩ бѣашє ⁙ Сємїи сємь сꙑнъ бѣ и иꙁ нихъжє Михаилъ бѣ прьвꙑи · а Кѡнстантїнъ наимладьшии ⁙ Єѳнїчьно иꙁхождєниѥ исто нєвѣдомо ѥстъ и нѣции отъ оучєнъ людии мънѧтъ братра грька бꙑти · инꙑ жє иꙁ словѣньскъ странъ мънѧтъ ꙗ словѣна бꙑти ⁙ Солоунь дъвоуѩꙁꙑчьнъ градъ бѣ · и того дѣл҄ьма людиѥ дъвоуѩꙁꙑчьнꙑ бѣ · и словѣнє · и грьци

Кѡнстантїнъ Цѣсар҄и Градѣ фїлософїѩ · дїалєктїцѣ · гєѡмєтрїѩ · арїѳмитїцѣ · ритѡрїцѣ и ꙃвѣꙁдоꙁаконию оучєнъ бѣ и хартофѷлаѯъ Свѧтꙑѩ Софїѩ съборьнꙑ црькъви сталъ бѣ ⁙ Нъ иꙁ Цѣсарꙗ Града чрьноморьскоу обитѣль прѣидє и тамъ жє оуѥдинѥнии бѣ · нъ послѣди жє въ Цѣсар҄ь Градъ въꙁъвращєнъ бѣ и тамъ жє Магнаѵрьсцѣ вꙑсьшѣи схолѣ оучитєльмь стал бѣ

Михаилъ жє до чрьньчьства приѩтиꙗ въ воѥньнꙑихъ властиꙗхъ подъвиꙃалъ сѧ и стратигомь Славинїи бѣ · ижє Макєдонїѩ ꙁємлѣ бѣ

860 лѣта Кѡнстантїнъ къ хаꙁарїискоу каганоу съ проповѣдиѭ прѣидє ⁙ Того дѣл҄ьма єврєискъ ѩꙁꙑкъ и письмєна самаритꙗньскꙑ и сѷрїискꙑ оучилъ бѣ ⁙ Хєрсѡнѣ Таѵрїискомь прѣдъ каганомь хс҃тїанинъ Кѡнстантїнъ и моамєѳаньскъ имамъ и їоудєискъ равинъ споръ имѣли бѣхѫ и ѥгожє слѣдьствиѥмь Хаꙁарїꙗ їоудєиска стала бѣ ⁙ 861 лѣта Хєрсѡнѣ братра Климєнта папꙑ римьскаѥго мощи поѩла бѣашєтє и 862 лѣта Цѣсар҄ь Градъ въꙁъвратила сѧ бѣашєтє

862 лѣта въ Цѣсар҄ь Градъ посъли отъ моравьска кънѧꙃꙗ Растислава прѣидє и просишє патрїарха и цѣсарꙗ дати Моравїѩ хс҃тїаньскꙑихъ оучитєлъ ⁙ Того дѣл҄ьма братра Кѡнстантїнъ и Мєѳодїи иꙁбрана бѣашєтє

863 лѣта словѣньска аꙁъбоукꙑ створѥна бѣ и Єѵангєлїѥ · Ѱалтирь и Апостолъ отъ грьчьска на словѣньскъ ѩꙁꙑкъ прѣложєнꙑ бѣхѫ ⁙ Тако чрьнориꙁьць Храбръ пьса въ къниꙃѣ ⁖ О письмєньхъ ⁖

Аꙁъбоукꙑ имєньмь Кѷрїлла ꙁъвана бѣ кѷрїлловицєѭ · ꙗжє младьшими ѩꙁꙑкꙑ ⁖ глаголица ⁖ ѥстъ ⁙ Младьшими жє ѩꙁꙑкꙑ кѷрїлловицєѭ вътора словѣньска аꙁъбоукꙑ ꙁъвана ѥстъ 

Моравїи братра три лѣта бѣашєтє и оучила словѣнъ такождє иꙁ Карпатьскꙑ Роуси и Блъгарїѩ · и 864 лѣта Блъгарїꙗ крьщєна бѣ

867 лѣта братра въ Римъ прѣидошєтє · нѣцꙑи бо отъ ꙁападьнъ богословъ мънѣли бѣшѧ тъкъмо латиньскъ · грьчьскъ и єврєискъ ѩꙁꙑкꙑ бг҃оуслоужєниꙗ дѣл҄ьма истꙑ бꙑти и посѥмоу словѣньско бг҃оуслоужєниѥ єрєсь бꙑти ⁙ Въ пѫти въ Римъ братра прѣидошєтє въ паннонїиско Блатьньско кънѧжьство · идє жє по кънѧꙃꙗ Коцєлꙗ прошєнию мѣстьнъ словѣнъ кънижьноу дѣлоу оучистє

Въ Римѣ Кѡнстантїна и Мєѳодїꙗ папєжь Адрїанъ В҃ приѩашє и глаголичьнъ бг҃оуслоужєбьнъ обърѧдъ словѣньскомь ѩꙁꙑкомъ творимꙑи оустави и прѣложєнꙑѩ словѣньскꙑ къниꙃи римьскꙑ црькъви положи ⁙ 869 лѣта Кѡнстантїнъ въ Римѣ ꙁаболѣ и по приѩтии схимꙑ ꙗко Кѷриллъ фєвроуарїꙗ 14 дьнꙗ оумьрє ⁙ Гробъ жє ѥго црькъвє с҃в Климєнта положєнъ бѣ


 оучєници 
 Кѡнстантїнъ Прѣславьскꙑи
 Гораꙁдъ ОхрїдьскꙑиПространьно житиѥ свѧтаѥго Мєѳодїꙗ · поѩто 1843 лѣта ѥстъ
 Климєнтъ Охрїдьскꙑи 
 Савва Охрїдьскꙑи Пространьно житиѥ свѧтаѥго Климєнта Охрїдьскаѥго · ижє архїєпїскопъ Ѳєофїлактъ Охрїдьскꙑи напьса
 Наоумъ ОхрїдьскꙑиЖитиѥ свѧтаѥго Наоума Ѳ҃ вѣка
 Ангєларїи Охрїдьскꙑи
 Лаѵрєнтїи<ref 

 кладѧꙃи 

 кънигꙑ 




Катигорїꙗ:Людиѥ
Катигорїꙗ:Хрїстїаньсци свѧти людиѥ
Катигорїꙗ:Словѣньскѣ пьсатєлѧ